Sag om, hvorvidt den fælles forældremyndighed kan opretholdes - herunder fordeling af samvær
Ret: Retten i Esbjerg (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

FAMILIERETTEN  I  ESBJERG
DOM

afsagt den 4. januar 2022

Sagen er behandlet for lukkede døre.

Sag BS-46230/2020-ESB

Far
(beskikket advokat Mie Sønder Koch)

mod

Mor
(beskikket advokat Rikke Rohrsted)

Denne afgørelse er truffet af Dommer.

Sagens baggrund og parternes påstande

Familieretten har modtaget sagen den 24. november 2020.

Far har nedlagt følgende påstande:

Forældremyndighed:

Frifindelse således at der fortsat er fælles forældremyndighed over Barn 1 og
Barn 2 født Dato 1 2017 og Dato 2 2018.

Samvær:

Ordinært samvær:



/

2

Der fastsættes samvær mellem Barn 1 og Barn 2, født Dato 1 2017 og Dato 2
2018, og sagsøger i en 8/6 ordning fra fredag i ulige uger til torsdag i lige uger
med afhentning og aflevering i institution.

Feriesamvær:

Vinterferie:
Der fastsættes samvær i lige år fra fredag i uge 6 til mandag i uge 8 med af-
hentning og aflevering i institution.

Påskeferie:
Der fastsættes samvær i ulige år fra onsdag før skærtorsdag til tirsdag i den ef-
terfølgende uge med afhentning og aflevering i institution.

Sommerferie:
Der fastsættes samvær i to sammenhængende uger i skolernes sommerferiepe-
riode fra lørdag kl. 12.00 til lørdag kl. 12.00. I ulige år vælger sagsøgeren først de
2 ugers placering af dennes sommerferiesamvær og i lige år vælger sagsøgte først
placering af sin ferie med børnene. Besked skal gives til den an-den forælder
senest den 1. februar og den anden forældre skal senest den 1. marts give den
anden forælder besked om dennes ferie.

Efterårsferie:
Der fastsættes samvær i ulige år fredag i uge 6 til mandag i uge 8 med afhent-
ning og aflevering i institution.

Juleferie:
Der fastsættes samvær i lige år fra den 24. december kl. 12.00 til den 27. de-
cember kl. 12.00. Der fastsættes samvær i ulige år fra den 27. december kl. 12.00
til 1. januar kl. 15.00.

Mor har nedlagt følgende påstande:

Forældremyndighed:

Den fælles forældremyndighed over fællesbørnene Barn 1, født den Dato 1 2017,
og Barn 2, født den Dato 1 2017, ophæves og tillægges hende alene.

Hverdags-/weekendsamvær:

Far har ret til samvær med børnene fra fredag i ulige uger med afhentning i
daginstitution til tirsdag i den efterfølgende uge med aflevering i daginstitution.



/

3

Feriesamvær:

Julesamvær i lige år fra den 24. december kl. 12.00 og til den 27. december kl.
12.00.

Nytårssamvær i ulige år fra den 27. december kl. 12.00 til 1. januar kl. 15.00.

Sommerferie i to ikke-sammenhængende uger i skolernes sommerferieperi-ode
fra lørdag kl. 12.00 til lørdag kl. 12.00. I ulige år vælger Far først de 2 ugers
placering af dennes sommerferiesamvær og i lige år vælger Mor først placering af
sin ferie med børnene. Be-sked skal gives til den anden forælder senest den 1.
februar og den anden for-ældre skal senest den 1. marts give den anden forælder
besked om dennes fe-rie.

Påskeferie i ulige år fra onsdag før skærtorsdag med afhentning i daginstitu-tion
til tirsdag i den efterfølgende uge med aflevering i daginstitution.

Vinterferie i lige år fra fredag i uge 6 med afhentning i daginstitution til fre-dag i
uge 7 kl. 17.00.

Efterårsferie i ulige år fra fredag i uge 41 med afhentning i daginstitution til
fredag i uge 42 kl.
17.00.

Kr. Himmelfartsferie i lige år fra onsdag før Kr. Himmelfartsdag med afhent-ning
i daginstitution til tirsdagen i den efterfølgende uge med aflevering i
daginstitution.

Bortfald:

Weekend- og hverdagssamvær bortfalder helt, hvis samværet helt eller bare
delvist ligger i Mors ferier med børnene i skoleferierne.

Afhentning/aflevering:

På ikke institutionsdage, ved sygdom eller institutionsnedlukning er det den
forælder, der skal have børnene hjem til sig, der henter børnene på den anden
forælders bopæl. Hvis institutionen er lukket på institutionsdage, henter den
forælder, der skal have børnene hjem til sig kl. 15.00 (medmindre et andet
klokkeslæt er angivet for det konkrete samvær) på første samværsdag og den der
skal have børnene hjem til sig efter samvær henter kl. 15.00 (medmindre et andet
klokkeslæt er angivet under det konkrete samvær) på sidste samvær-sdag. Den
der skal have børnene hjem til sig, henter dem på den anden foræl-ders bopæl.



/

4

Forklaringer

Far har forklaret, at han er 43 år. Han bor alene i en lejlighed i By 1. Pigerne var
værelse i lejligheden. Han har i 1½ måned haft en kære-ste, der har en datter. Mor
og han bor 500 meter fra hinanden. Han har det godt helbredsmæssigt. Han
arbejder i et betonfirma. Hans arbejdstider er flek-sible, når pigerne er på
samvær.

Mor flyttede fra ham den 1. februar 2020. De havde kendt hinanden i ca. 5 år. Det
var Mor, der tog beslutningen om, at de skulle gå fra hinanden. Han var ulykkelig
over det.

Det passede bedst økonomisk, at pigerne fik bopæl hos Mor.

De aftalte en 9/5-samværsordning, hvor hans samvær var delt op ad to gange.
Han arbejdede i den periode en del i København, og de byttede derfor samvær
nogle gange. Dette samvær kørte frem til 1. juni 2020, hvor Mor brød
samværsordningen, idet hun tog væk med børnene.

Han fik i foråret 2020 en belastningsreaktion. Han tog over til sin søster i Kø-
benhavn med børnene i hans samværsperiode. Han beholdt børnene en dag ek-
stra.

Der var en episode, hvor Barn 2 faldt ned ad trappen. Mor blev meget sur over
det. Hun beskyldte ham for med vilje at have skubbet Barn 2 ned ad trap-pen.
Det, der skete, var, at han vendte sig bort fra Barn 2 et øjeblik, og så faldt hun.

Da han sammen med sin søster kom retur med børnene til Mor, blev de re-vet ud
af armene på dem.

På grund af sin belastningsreaktion mistede han sit arbejde. Der var også uenig-
hed mellem dem om nogle effekter. Han havde ikke lyst til at leve og tog kon-takt
til psykiatrisk skadestue og mandecentret. Han havde et ambulant forløb i
psykiatrien med 11 samtaler over 3 uger. Det hjalp ham. Samværet kørte videre
på trods af hans problemer.

De var til et møde på kommunen. Det var et meget partisk møde, hvor kommu-
nen vejledte Mor om ikke at aflevere børnene til ham. Der var også kommet en
underretning fra Mors søster. Han fortalte kommunen om forløbet i psy-kiatrien.
De fik det fejlagtigt til, at han havde været indlagt, og det meddelte kommunen til
Familieretshuset.



/

5

Den 1. juni 2020 skulle han have samvær med børnene. Mor skrev, at hun ville
tage væk med børnene.

Samværet var herefter afbrudt i et halvt år.

Samværet startede op igen til jul i 2020 med samvær den 24. december til den 25.
december kl. 12.00. Derefter startede de op med én overnatning og samvær én
dag i den modsatte uge.

Det var dejligt at se børnene igen. De havde savnet ham, og han havde savnet
dem.

Barn 1 er en klog pige, der suger alt til sig. Hun er vild med dans, sminke, vilde
lege og hyggestunder.

Barn 2 er en pige, der har fuld fart på.

Barn 1 og Barn 2 er tæt knyttet til hinanden, og de har en tæt tilknytning til ham.

Han har købt en telefon, sådan at Barn 1 kan ringe til sin mor under samvær, hvis
hun vil, ligesom Mor kan ringe til Barn 1.

Begge pigerne er alderssvarende og i god trivsel.

Samværet er nu fra fredag til tirsdag. Han ønsker det ændret til samvær fra fre-
dag til torsdag, fordi Barn 1 synes, at samværet er for kort. Barn 1 er ulykkelig
tirsdag morgen, når han skal aflevere hende. Han savner at have en hverdag med
børnene. De kan godt være længere tid væk fra Mor.

Han ville ønske, at Mor og han kunne kommunikere bedre. De kommunike-rer
via sms. De taler ikke i telefon sammen, fordi der er noget, der tricker dem begge
to, hvis de taler sammen.

De har ikke været uenige om større beslutninger om børnenes forhold. På et
tidspunkt spiste Barn 2 ikke ret meget, og han søgte råd hos Mor om, hvad hun
gjorde. Han tænker, at de vil kunne blive enige om f.eks. skolevalg. Mor og han
bliver nødt til at fokusere på børnene.

Han er indstillet på at modtage hjælp med henblik på, at deres kommunikation
kan blive bedre.

Deres samarbejde nu i forhold til for et år siden er nok status quo. I forbindelse
med aflevering af børnene til Mor er han bange for deres kommunikation.



/

6

Der har været dage, hvor han har haft børnene hjemme, hvor Mor har hentet dem
hos ham.

Det er korrekt, at han har kigget forbi på børnenes daginstitution. Mor op-fattede
det sådan, at det var for at opsøge hende.

Der var en episode, hvor han ikke afleverede børnene tilbage til Mor retti-digt.
Der har også været en episode, hvor han uden aftale herom har hentet dem i
daginstitutionen. Han ville gerne se pigerne noget mere, uanset det ikke var aftalt
med Mor.

Fra juni 2021 til nu har samværet fungeret godt. Samarbejdet kunne blive bedre
for dem begge to.

Han tog fri to mandage for at være sammen med pigerne. Det betød, at Mor måtte
hente børnene hos ham.

Mor har forklaret, at hun er 43 år. Hun bor i By 1 i en lejlighed i et hus. Børnene
har værelser. Hun har boet dér siden februar 2020. Hun bor alene med børnene.
Hun arbejder i By 2. Hendes arbejdstid er kl. 8-16. Hun har sin søster og en nevø
og niece samt veninder i By 1.

Før jul 2019 havde Far og hun et meget voldsomt skænderi, der udviklede sig
fysisk, idet han ville skubbe hende ind på et værelse, hvilket hun gjorde mod-
stand imod. Børnene var til stede og overværede det. Efter det besluttede hun, at
hun ikke ville være sammen med Far længere. Hun flyttede den 1. februar 2020
med børnene til sin egen lejlighed.

De første par måneder herefter gik godt nok. I marts-april 2020 blev det vanske-
ligt med Far. Han var utilregnelig på den måde forstået, at hun ikke kunne regne
med, at han overholdt de aftaler, de havde indgået. Desuden kom han flere gange
om ugen med blomster til hende. Hun blev meget bange. Hun og børnene turde
dårligt nok opholde sig ude i haven af frygt for, at han kom. Far havde det svært.
Hun kunne og ville ikke hjælpe ham. Det måtte andre tage sig af. Der var nogle
meget voldsomme episoder. Han forlod børnene for at hente bilen, der stod hos
hende, fordi han havde fundet ekstranøglen. Han sendte hende et foto af en løkke
til hende og skrev farvel og pas godt på børnene.

Hun tog kontakt til kommunen i marts-april 2020 for at få hjælp. Kommunen
trådte til og hjalp med en midlertidig løsning. Far og hun var til møde med to
personer fra kommunen. Far sagde ikke noget. Da de skulle underskrive afta-len,
rev han aftalen i stykker.



/

7

Hun frygtede, at han ville tage børnene og forsvinde med dem. I maj måned var
de derfor hos hende. Hun havde fat i politiet på grund af Fars stalking.

Den 1. juni 2020 tog hun på krisecenter. Hun kunne ikke mere og havde brug for
hjælp. Det gav ro at være på krisecentret, og børnene trivedes dér. Krisecen-tret
var gode til at hjælpe børnene. Hun er taknemmelig for, at hun gjorde det.

Det blev så bestemt, at der ikke skulle være noget kontaktbevarende samvær.
Børnene havde det fint i den periode. Far begyndte at dukke op i børnehaven.
Han tænkte ikke over, hvad det gjorde ved børnene, der blev meget forvirrede.
Børnene havde ikke kontakt til deres far i den periode.

I slutningen af 2020 blev der så fastsat samvær igen, først en dag i hver uge og
efter nytår med én overnatning.

Det startede fint. Det var belastende skulle hente børnene hos Far. Børnene var
glade for at se deres far. De trivedes.

I foråret 2021 var samværet fra fredag til lørdag og om torsdagen i den mod-satte
uge. På et tidspunkt truede Far hende på sms med, at hun ikke fik lov til at hente
dem.

Der var en episode, hvor han under samvær skrev, at de var taget til Køben-havn.
Så skrev han kl. 13.50, at han ville aflevere dem om 10 minutter. Hun var ikke
hjemme, idet hun regnede med, at han var i København med dem. Far tog kl.
14.00 et foto af hendes gårdsplads, hvor hendes bil ikke var.

Han har også afhentet børnene i daginstitutionen uden aftale herom. Hun blev
kontaktet af børnehaven, og hun ringede til Far, men kunne ikke få fat på ham.
Senere skrev han, at han havde hentet dem, fordi han ville have mere tid sam-
men med dem.

Det er disse forhold, der er baggrunden for, at hun søger om at få forældremyn-
digheden alene over børnene. Hvis Far og hun skal træffe fælles beslutninger om
børnene, vil de ikke kunne blive enige herom. Selv praktiske småting som Barn
1's gummistøvler er en udfordring for dem. Far svarer hende ikke, når hun
kontakter ham om børnene.

Kort efter mødet i retten den 4. juni 2021 skrev han til hende om at tage børnene
med til Malaga. Han skrev også om, at han gerne ville have en hel uges ferie,
selvom de havde indgået en anden aftale om Barn 2. Han fremkom med upræ-
cise oplysninger om sin søsters fødselsdag, som børnene skulle med til. Han fik
det lavet sådan, at det blev til en hel uges ferie. For hende var det utilregneligt
forstået på den måde, at hun ikke kunne regne med noget.



/

8

Det første almindelige samvær efter aftalen, indgået den 4. juni 2021, holdt han
børnene hjemme om mandagen. Det gjorde han to gange. Det betød, at hun hver
gang skulle tage stilling til, om hun skulle hente Barn 2 hos ham, eller lade hende
blive hos ham til om tirsdagen. Det endte med, at hun gik med til, at begge børn
var hos ham til om tirsdagen.

Børnene trives med at have samvær med deres far fra fredag til tirsdag.

Deres samarbejde har grundlæggende ikke ændret sig. De korresponderer på sms
om børnene, men det kommer hurtigt til fra hans side at handle om hende, f.eks.
at hun ikke skulle have haft børn. Hun tvivler på, om deres samarbejde kan blive
bedre.

Far og hun har deltaget i konfliktrådgivning hos politiet, men det har ikke hjul-
pet.

Begge pigerne er glade piger, der er alderssvarende udviklet, og som trives i
børnehaven. Barn 1 tager meget ind. Hun er bange for, at Barn 1 nemt kan
komme til at føle et kæmpe ansvar. Hun er også bange for, at Fars og hendes
samar-bejdsproblemer vil påvirke børnene.

Far er en god far for pigerne det meste af tiden.

Hun afleverer børnene om morgenen kl. 7-7.15 og henter dem igen kl. 16.30-
16.45.

Barn 1 har én gang ringet til hende og talt om at blive noget længere på samvær
hos Far. Far sagde, at det så var hendes ønske.

Hun mener, at børnene ikke skal forholde sig til samværet. De skal lege og være
børn.

På grund af børnenes alder ønsker hun, at samværet skal slutte om tirsdagen. Når
de bliver ældre, kan der blive tale om en optrapning. Hun ønsker dog ikke at
medvirke til en 7/7-samværsordning.

Der har ikke været konkrete uenigheder om forældremyndighedsspørgsmål.

Hun er glad for, at Far har fået en kæreste.

De har brug for ro. Hun håber på, at det med tiden bliver bedre.



/

9

Pigerne går til gymnastik om onsdagen fra kl. 16 til 17. Hun har spurgt Far,
 
om han kan tage med dem til gymnastik. Han har svaret hende, at han først
 
aftenen før kan sige, om det kan lade sig gøre. Det kan hun ikke bruge til noget.

Far har supplerende forklaret, at det er korrekt, at Mor
 
 
 
 
 
 
 
 
 

har spurgt ham, om han kunne tage med pigerne til gymnastik. På grund af sit
arbejde ved han først tirsdag aften, hvad han skal om onsdagen. Hvis der blev
lavet en fast aftale, ville det kunne lade sig gøre.

Familierettens begrundelse og resultat

Forældremyndighed:

Det følger af forældreansvarslovens § 11, 2. pkt., at den fælles forældremyndig-
hed kun kan ophæves, hvis der er holdepunkter for at antage, at forældrene ikke
kan samarbejde om barnets forhold til barnets bedste. Det følger videre af
forældreansvarslovens § 4, at afgørelser efter loven skal træffes ud fra, hvad der
er bedst for barnet.

Parterne er enige om, at Barn 1 og Barn 2 trives og er alderssvarende udviklet.
Dette understøttes af udtalelser af 19. maj 2021 fra børnehaven.

Parterne har samstemmende forklaret, at de har vanskeligt ved at kommuni-kere
med hinanden. Far har forklaret, at de ikke taler i tele-fon sammen, fordi der er
noget, der tricker dem begge to, hvis de taler sammen. Mor har forklaret, at de
korresponderer på sms om bør-nene, men det kommer fra hans side hurtigt til at
handle om hende, f.eks. at hun ikke skulle have haft børn. Hun tvivler på, at der
kan blive bedre.

Forældrenes forklaringer om, at de har vanskeligt ved at kommunikere om-kring
børnene, understøttes af den fremlagte mailkorrespondance af 1. maj 2021.
Uanset hvem der bar ansvaret for den opståede uklarhed med hensyn til
afleveringstidspunkt, var Fars kommunikation uhensigts-mæssig i forhold til
parternes samarbejde.

Fælles forældremyndighed forudsætter, at forældrene kan samarbejde omkring
børnenes forhold. Fælles forældremyndighed må således forudsætte, at par-terne
er i stand til at kommunikere sammen på en sådan måde, at de vil være i stand til
inden for rimelig tid at nå til enighed om de spørgsmål, som er omfat-tet af
forældremyndigheden.

Herefter og efter en samlet vurdering af parternes samarbejde og kommunika-tion
siden februar 2020 og uanset der ikke har været konkrete uenigheder om
forældremyndighedsspørgsmål, finder familieretten holdepunkter for at an-



/

10

tage, at forældrene ikke kan samarbejde om børnenes forhold til børnenes bed-
ste.

Familieretten finder derfor, at det er bedst for børnene, at den fælles forældre-
myndighed ophæves og tillægges Mor alene.

Mors påstand tages derfor til følge.

Hverdags/weekend-samvær:

Under henvisning til børnenes alder og forældrenes dårlige samarbejde og
kommunikation som ovenfor anført finder Familieretten, at det vil være bedst for
børnene, at hverdags/weekend-samværet fastsættes til fra fredag i ulige uger til
tirsdag i den efterfølgende uge.

Familieretten fastsætter derfor hverdags/weekend-samværet i overensstem-melse
med Mors påstand herom.

Feriesamvær:

Parternes påstande vedrørende feriesamvær er forskellige, navnlig i relation til,
om sommerferiesamværet skal finde sted i to sammenhængende eller to ikke-
sammenhængende uger, og i relation til, om der skal være en bortfaldsklausul.

Under henvisning til børnenes alder finder familieretten, at sommerferie-
samværet skal finde sted i to ikke-sammenhængende uger.

Familieretten finder endvidere, at der skal fastsættes en sædvanlig bortfalds-
klausul.

Familieretten fastsætter derfor feriesamværet i overensstemmelse med Mors
påstand.

THI KENDES FOR RET:

Den fælles forældremyndighed over Barn 1, født den Dato 1 2017 og Barn 2, født
den Dato 2 2018, ophæves og tillægges Mor alene.

Far har ret til samvær med børnene fra fredag i ulige uger med afhentning i
daginstitution til tirsdag i den efterfølgende uge med afleve-ring i daginstitution.

Far har ret til følgende feriesamvær med børnene:



/

11

Julesamvær i lige år fra den 24. december kl. 12.00 og til den 27. december kl.
12.00.

Nytårssamvær i ulige år fra den 27. december kl. 12.00 til 1. januar kl. 15.00.

Sommerferie i to ikke-sammenhængende uger i skolernes sommerferieperiode fra
lørdag kl. 12.00 til lørdag kl. 12.00. I ulige år vælger Far først de 2 ugers
placering af dennes sommerferiesamvær og i lige år vælger Mor først placering af
sin ferie med børnene. Besked skal gives til den anden forælder senest den 1.
februar og den anden forældre skal senest den 1. marts give den anden forælder
besked om dennes ferie. Påskeferie i ulige år fra onsdag før skærtorsdag med
afhentning i daginstitu-tion til tirsdag i den efterfølgende uge med aflevering i
daginstitution.

Vinterferie i lige år fra fredag i uge 6 med afhentning i daginstitution til fre-dag i
uge 7 kl. 17.00.

Efterårsferie i ulige år fra fredag i uge 41 med afhentning i daginstitution til
fredag i uge 42 kl.
17.00.

Kr. Himmelfartsferie i lige år fra onsdag før Kr. Himmelfartsdag med afhent-ning
i daginstitution til tirsdagen i den efterfølgende uge med aflevering i
daginstitution.

Weekend- og hverdagssamvær bortfalder helt, hvis samværet helt eller bare
delvist ligger i Mors ferier med børnene i skoleferierne.

På ikke institutionsdage, ved sygdom eller institutionsnedlukning er det den
forælder, der skal have børnene hjem til sig, der henter børnene på den anden
forælders bopæl. Hvis institutionen er lukket på institutionsdage, henter den
forælder, der skal have børnene hjem til sig kl. 15.00 (medmindre et andet
klokkeslæt er angivet for det konkrete samvær) på første samværsdag og den der
skal have børnene hjem til sig efter samvær henter kl. 15.00 (medmindre et andet
klokkeslæt er angivet under det konkrete samvær) på sidste samvær-sdag. Den
der skal have børnene hjem til sig, henter dem på den anden foræl-ders bopæl.

Ingen af parterne betaler sagsomkostninger til den anden part eller til statskas-
sen.



/

 




/